Author colophon page 302: ces khams gsum 'gro ba'i bla ma bka' drin mnyam med thams cad mkhyen gzigs 'jam dbyangs mkhyen brtse'i dbang po kun dga' bstan pa'i rgyal mtshan dpal bzang po'i rnam thar sa bon tsam du smos pa 'di nyid/_rigs kyi dbon mkhyen dpyod phul byung dge blos rgyud phyug pa su b+ha ga badz+ra nas bkra shis pa'i lha reg__/sa'i snying po srang 'khor gyi rten bcas bskul ba dang /__rje nyid kyi thugs zin rim gro ba lnga rig smra ba'i dbang phyug 'jam dbyangs legs pa'i blo gros nas kyang gsung nan chen pos bskul ba ltar/__rje bla ma nyid kyi bka' drin chen pos thun min tu bskyangs zhing ris med pa'i bstan pa la snying nas gus pa'i ku sA li blo gros mtha' yas pa'i sdes/__phyi nang gsang ba'i rnam thar gyi rtsa tshig dang /_phyi'i rnam thar rtsa tho rje rin po che nyid kyis dngos su stsal ba rnams gzhir byas/__gsan yig dang gshegs rjes dgongs rdzogs bsgrubs tshul sogs kyi yi ge'i rigs mdor bsdus/__dag snang skor sogs zhal nas dngos su thos rim gyi zin bris btab pa rnams phyogs su bsdus te bgyis pa bgrang bya mtho zhing shes rig brtul bas/__rjod byed kyi tshig tshogs la dpyod ldan dgyes pa'i rnam dpyod ma mchis kyang /__brjod bya'i don la sgro skur gyi mtha' dang bral zhing nor 'khrul gyi rnyogs pa ma mchis pas/__rje'i bka' slob mkhas grub rnams kyis 'di la brten nas tshigs sbyor phun sum tshogs pas gsal la rgyas par spro ba gsol ba 'debs pa lags/__'di'ang rang lo gya gcig tu son pa chu sprul nag pa zla bar rtsA 'dra rin chen brag gi sgrub gnas kun bzang bde chen 'od gsal gling du bkod pa'i yi ge'i ris su spel ba po gnas lnga rig pa'i blo gros can dge ba'i bshes gnyen karma bkra shis chos 'phel gyis bgyis pa ste/__gsang ba bsgrags pa sogs nongs pa gang mchis bla ma mkha' 'gro srung ma dang bcas pa'i spyan sngar bshags shing /__dge bas mtha' yas pa'i sems can thams cad dpal ldan bla ma thams cad mkhyen pa'i go 'phang myur du thob pa'i rgyur gyur cig__/sarba thA mang+gal ka l+yA Ni b+ha wan+tu//
Contributor colophon page 304: ces rje btsun bla ma de nyid la kha tsam ma yin pa'i dad gus dang ldan pa sde dge gnyer chen bkra shis tshe 'phel nas yon sbyar zhing rje nyid kyi dbon su b+ha ga'i mthun rkyen las brten legs par grub pa'i tshe mchog tu dga' zhing rjes su yi rangs pa'i blo gros las byung ba dge